|  |  |  |
| --- | --- | --- |
| **Instituția Publică „Unitatea de Coordonare, Implementare şi Monitorizare a Proiectelor în Domeniul Sănătății”** | logo_UCIMP | **Public Institution “Coordination, Implementation and Monitoring Unit of the Health System Projects”** |
| MD - 2004, Moldova, Chişinău, str. Toma Ciorba 18 • Tel.: (373-22) 233568, 233384 • Fax: (373-22) 233887 • E-mail: ucimp@ucimp.md  B.C. «Eximbank-Gruppo Veneto Banca» S.A., c/d (MDL): MD03EX0000000227100004MD, c.f.1009600018430 | | |

**NOTĂ INFORMATIVĂ**

**privind implementarea** **Grantului Consolidat TB** **și HIV/SIDA al Fondului Global „****Consolidarea Controlului Tuberculozei și Reducerea Mortalității Asociate SIDA în Republica Moldova” ,**

**pe parcursul semestrului I 2023**

**(MDA-C-PCIMU** **#1923)**

Implementarea Programului ”Consolidarea Controlului Tuberculozei și Reducerea Mortalității Asociate SIDA în Republica Moldova”, în cadrul grantului consolidat MDA-C-PCIMU #1923 al Fondului Global, cu valoare totală de 23 082 608.00 EUR, a fost lansată la 1 ianuarie 2021, având data de închidere - 31 decembrie 2023.

**Recipientul Principal** al Grantului Consolidat MDA-C-PCIMU, aa. 2021-2023, este IP Unitatea de Coordonare, Implementare și Monitorizare a Proiectelor în Domeniul Sănătății (IP UCIMP DS), în baza Acordului de Grant nr. 1923 din 25 noiembrie 2020, în valoare totală de 23 082 608.00 EUR.

**Sub-Recipientul** Grantului Consolidat MDA-C-PCIMU nr. 1923, aa. 2021-2023, este Centrul pentru Politici și Analize în Sănătate (Centrul PAS), în baza acordului de finanțare, semnat cu IP UCIMP DS (contract MDA/C/SR-PAS din 21/12/2020, în valoare totală de 99 233 167.44 MDL\*).

*\*Notă: Conform cerinței FG, contractele locale sunt semnate în valuta națională. Respectiv, cursul valutar stabilit de către FG și indicat în bugetul grantului actual este: 1 EUR = 19.5544 MDL).*

**Scopul** **programului**

De a reduce suferința umană și povara socio-economică asociată TB și HIV/SIDA, în Republica Moldova, și de a promova structuri și sisteme concentrate asupra oamenilor, cu abordare sensibilă la aspectele de gen și drepturi umane, în scopul oferirii unui răspuns eficient și durabil la TB și HIV/SIDA, prin: (i) sporirea accesului la diagnosticul, tratamentul și prevenirea eficace și modernă a TB (acordând o atenție specială populațiilor cheie), și (ii) reducerea decalajului existent în progresul înregistrat în atingerea obiectivelor 90-90-90, și anume: creșterea ratei de identificare precoce a HIV, sporirea înrolării PTH în TARV și îmbunătățirea calității serviciilor de îngrijire pentru PTH, prin promovarea unor intervenții de prevenire inovative.

**Obiectivele cheie ale programului**

Obiectivul 1: Asigurarea accesului universal la serviciile de diagnostic și detecție a TB, furnizate în timp util și de înaltă calitate (cu accent pe TB-MDR/RR), prin: utilizarea activă a testelor rapide de diagnostic molecular; îmbunătățirea calității serviciilor de testare a sensibilității la droguri anti-TB și creșterea nivelului de acoperire cu acestea; și promovarea depistării active a cazurilor TB (screening sistematic pentru tuberculoză activă), în special, în rândul populațiilor cheie;

Obiectivul 2: Îmbunătățirea rezultatelor tratamentului pacienților cu DR-TB, prin implementarea schemelor scurte de tratament modificate și extinderea abordărilor centrate pe pacient, a suportului integrat al pacientului și a activităților de monitorizare și urmărire a acestuia;

Obiectivul 3: Reducerea transmiterii TB în societate, prin implementarea tratamentului preventiv și a măsurilor eficiente de control al infecției;

Obiectivul 4: Creșterea ratei de identificare precoce a HIV, sporirea înrolării PTH în TARV și îmbunătățirea calității serviciilor de îngrijire pentru PTH, prin: promovarea unor metode inovative de testare; asigurarea accesului la TARV de înaltă calitate; implementarea modelelor diferențiate, centrate pe pacient, în tratamentul HIV și serviciile de îngrijire/ TARV; și abordarea punctelor slabe din cadrul continuumului serviciilor de îngrijire HIV;

Obiectivul 5: Prevenirea transmiterii HIV, prin: extinderea acoperirii populațiilor cheie cu intervenții inovatoare de prevenire; integrarea platformelor de servicii de sănătate la nivel comunitar; și reducerea discrepanțelor dintre continuumul de prevenire HIV și cel al serviciilor de îngrijire HIV;

Obiectivul 6: Consolidarea capacităților sistemului de sănătate;

Obiectivul 7: Consolidarea capacităților sistemului comunitar;

Obiectivul 8: Eliminarea barierelor în domeniul drepturilor omului și egalității de gen, pentru a atinge obiectivul zero discriminare, în serviciile de sănătate și medicale.

**Grupurile țintă/ beneficiarii programului**

*Componenta TB*

* Pacienții cu tuberculoză
* Pacienții cu tuberculoză drog-rezistentă
* Deținuții
* Migranții și persoanele adulte fără adăpost (PAFA)
* Persoanele care trăiesc cu HIV (PTHIV)
* Prestatorii de servicii medicale implicați în diagnosticul, managementul de caz și tratamentul tuberculozei, inclusiv lucrătorii din medicina primară.

*Componenta HIV/SIDA*

* Persoanele care trăiesc cu HIV/SIDA (PTH)
* HIV/SIDA + TB
* Deținuții
* Populații cheie afectate (PCDI, LS, BSB, TG).

**Progresul activităților** **în perioada semestrului I. 2023**

**Componenta TB**

**Modulul: Servicii de îngrijire și prevenire a TB**

***Intervenția: Prevenirea infecțiilor TB***

IP UCIMP DS a asigurat:

Achiziția **medicamentelor pentru infecția tuberculoasă** (Fundația IDA - agent de procurări al Parteneriatului Stop TB), întru asigurarea tratamentului infecției tuberculoase a 6 875 beneficiari (contacți ai pacienților cu TB și PTH), care urmează a fi incluși în tratament preventiv, în perioada mai 2023 – martie 2024 (livrare integrală în lunile martie și iunie 2023).

**Modulul: MDR-TB**

***Intervenția: Detectarea cazurilor*** ***MDR-TB și diagnosticul acestora***

Centrul PAS a asigurat:

Suportul tehnic și instruirea repetată a 25 de specialiști (medici radiologi, ftiziopneumologi, tehnicieni și ingineri) implicați în utilizarea celor 6 programe software de **inteligență artificială** InferVision, procurate și instalate pe **instalațiile radiologice mobile în screening-ul TB**, din cadrul IFP Chiril Draganiuc, ANP și Spitalului TB Bender, în anul 2022.

Realizarea **activităților de depistare țintită a TB în rândul persoanelor din populațiile-cheie**, în anul 2023, prin intermediul a 9 asociații obștești active în domeniu (6 de pe malul drept al r. Nistru și 3 - de pe malul stîng). Contracte de finanțare în valoare totală de 11 457 364.64 MDL. Acoperirea geografică: 38 de localități. Numărul estimat de beneficiari pentru a fi examinați radiologic: 14 422 persoane (11 022 – malul drept și 3 400 – malul stîng). Astfel, în total, *în semestrul I.2023,* 5 414 persoane au fost investigate radiologic, dintre care - 102 cazuri noi de TB confirmate, ceea ce constituie 1.9%.

IP UCIMP DS a asigurat:

(i) Achiziția **echipamentului IT** (imprimante multifuncționale) – destinat Spitalului TB Bender și Penitenciarului nr.16 Pruncul (livrare în trimestrul III. 2023); (ii) procurarea **mobilierului pentru păstrarea medicamentelor (dulapuri)** – destinate IMSP SR raionale și IMSP AMT Chișinău (livrarea integrală în luna iunie 2023); (iii) achiziția **aparatelor de aer condiționat** (tip inverter) – destinate cabinetelor pentru păstrarea medicamentelor, în cadrul IMSP IFP Chiril Draganiuc, IMSP AMT Chișinău, IMSP SR raionale, Spitalului TB Bender și Penitenciarului nr. 16 Pruncul (livrare în trimestrele II-III.2023).

**Ajustarea sistemului de ventilație**, din cadrul LNR în microbiologia TB. Activitate finalizată în luna aprilie 2023.

Efectuarea **lucrărilor de reparație, din cadrul IMSP IFP Chiril Draganiuc, clinica Chișinău**, precum urmează: (i) lucrări de reparație capitală a încăperilor sanitare și a holurilor, din cadrul blocului curativ B-02; (ii) lucrări de reparație a încăperilor departamentului de coordonare a PNRT; (iii) lucrări de demontare a ușilor vechi din lemn și de confecționare și instalare a ușilor noi din profiluri PVC, în holurile din cadrul blocului curativ B-02; (iv) lucrări de reparație a încăperilor din subsolul LNR; (vi) lucrări de reparație a încăperilor de la etajul 3 al LNR. Încheierea lucrărilor este preconizată pentru trimestrele III-IV. 2023.

Procurarea și/ sau livrarea de **substanță pură, medii nutritive, reactive, teste și consumabile** pentru izolarea rapidă a tulpinilor în cultura lichidă și DST prin tehnica automată BD BACTEC MGIT, teste GenoType MDR-TB pentru echipamentele HAIN LPA, **și echipamente de laborator** (inclusiv piese de schimb) pentru **diagnosticul TB** - destinate laboratoarelor de referință în bacteriologia tuberculozei, preconizate pentru anul 2023.

**Suportul financiar** pentru realizarea transportului specimenelor de spută și al culturilor, pentru **supravegherea de rutină a rezistenței la medicamentele antituberculoase** (procurare de combustibil și co-finanțare a salariului șoferilor). Astfel, *în semestrul I.2023*, 13 686 specimene de spută au fost colectate și transportate către LNR și LRR din Bălți, Bender și Vorniceni.

Achiziția **autoturismelor**, tip minivan, 5 locuri – destinate ANP (1 unitate), IMSP SC Bălți (1 unitate) și Spitalului TB Bender (1 unitate), pentru **realizarea transportului** specimenelor de spută și al culturilor pentru supravegherea de rutină a rezistenței la medicamente. Livrarea autoturismelor este preconizată pentru trimestrul III. 2023.

Furnizarea **serviciilor de** **mentenanță** pentru: (i) echipamentele BD BACTEC MGIT, din cadrul IMSP IFP Chiril Draganiuc, Laboratoarele de Referință TB ale Spitalului Municipal Bălți și Spitalului TB din Bender; și (ii) echipamentele Cepheid GeneXpert® (58 unități), din cadrul instituțiilor medicale, în domeniul HIV și TB, de pe ambele maluri ale r. Nistru, inclusiv sistemul penitenciar; și (iii) echipamentele HAIN LPA, din cadrul staționarelor și subdiviziunilor de profil, în domeniul TB.

Procurarea **consumabilelor pentru analizatorul gazelor și electroliților în sânge**, din cadrul laboratorului Penitenciarului nr.16 Pruncul, mun. Chișinău. Livrarea consumabilelor se efectuează, în perioada anului 2023, în 6 tranșe, în conformitate cu graficul prestabilit de către beneficiar.

***Intervenția: Screening-ul pentru TB activă, în rândul populațiilor cheie, inclusiv al deținuților***

Centrul PAS a asigurat implementarea activităților de **management al cazurilor și oferire de suport psihosocial persoanelor eliberate din detenție**, în scopul asigurării continuității tratamentului TB – activitate realizată, în anul 2023, de către AO AFI, Chișinău (contract de finanțare în valoare de 457 355.00 MDL). Astfel, *în perioada semestrului I.2023*, un număr de 27 deținuți cu TB, în sectorul penitenciar, au finalizat tratamentul (18 cu TB sensibilă și 9 cu TB-DR); 1 deținut a decedat; 6 deținuți cu TB au fost eliberați din detenție, în perioada de raportare, din care 5 - au fost însoțiți în sistemul medical din sectorul civil pentru a continua tratamentul în condiții de ambulator; alți 2 pacienți cu TB au continuat tratamentul, în sectorul civil, și l-au finalizat cu succes.

***Intervenția: Asigurarea continuității tratamentului MDR-TB***

Centrul PAS a asigurat:

Susținerea în continuare a activităților de realizare a **studiului operațional Implementarea noilor regimuri scurte de tratament peroral (mSTR)**, în baza acordului de colaborare dintre Centrul PAS și IMSP IFP Chiril Draganiuc (studiu inițiat în septembrie 2020).

Oferirea în continuare a **serviciilor de suport psihosocial**, în anul 2023, pentru asigurarea **aderenței la tratamentul ambulator al persoanelor cu TB**, **din teritoriile de pe malul stâng al r. Nistru**, prin susținerea unei echipe multidisciplinare (coordonator activități de aderență la tratament, psiholog, asistent social), la nivelul Spitalului TB Bender, și a 8 asistenți DOT, din cadrul fiecărui raion din regiune. Astfel, *în semestrul I.2023,* 175 pacienți cu TB se aflau în supravegherea asistenților DOT. Din aceștia, 71 - au încheiat cu succes tratamentul; 11 – au abandonat tratamentul; 3 - au decedat; iar restul continuă tratamentul. La fel, în scopul monitorizării și evaluării activităților serviciului TB și ale asistenților DOT, specialistul din cadrul Spitalului TB Bender, contractat de către Centrul PAS, a realizat 19 **vizite de monitorizare**, *în perioada raportată*.

Oferirea **suportului financiar lunar, persoanelor cu TB, din teritoriile de pe malul stâng al r. Nistru**, în valoare de în valoare de 1 730.00 MDL per beneficiar, în scopul menținerii și îmbunătățirii aderenței acestora la tratamentul antituberculos – activitate realizată, în anul 2023, de către Spitalul TB Bender.

Susținerea activităților de **extindere a utilizării metodei VST la nivel național**, prin: (i) achiziția a 250 de telefoane mobile cu husă și sticlă de protecție, destinate persoanelor care urmează a fi înrolate în VST, de pe ambele maluri; (ii) achiziția pungilor pentru distribuirea medicamentelor către pacienții înrolați în VST; (iii) tipărirea materialelor necesare pentru elaborarea dosarelor pacienților înrolați în VST.

Realizarea **activităților de educare, informare și intervenții**, în anul 2023, prin intermediul a 7 asociații obștești active în domeniu (4 – de pe malul drept al r. Nistru și 3 – de pe malul stâng), în scop de creștere a aderenței la tratament (contracte de finanțare în valoare totală de 3 380 374.60 MDL). Acoperirea geografică: 23 de localități. Numărul estimat de beneficiari: 513 persoane (449 - malul drept și 64 – malul stâng). În rezultat, *în semestrul I.2023,* un număr de 175 beneficiari (164 pe MD și 11 pe MS) a fost acoperit cu servicii de suport psiho-social, din care: 5 pacienți au decedat, iar 51 au încheiat cu succes tratamentul.

Completarea și ajustarea aplicației web și a celei mobile a modulului CLM (Eng. community led monitoring), din cadrul platformei I LIKE VST, cu noi funcționalități pentru **monitorizarea comunitară a răspunsului la TB** (contract de consultanță locală). Instruirea a 19 reprezentanți ai OSC-urilor, în popularizarea CLM și dezvoltarea abilităților de utilizare a aplicației, precum și de instruire a viitorilor utilizatori.

IP UCIMP DS a asigurat:

Recepționarea unui lot de **medicamente de linia a doua (Bedaquiline 100 mg)**, pentru pacienții cu TB drog-rezistentă, care urmează a fi incluși în tratament pe parcursul anului 2023 - cu livrare preconizată pentru perioada trimestrului III.2023 (acord de donație cu Fundația IDA).

Achiziția de **medicamente antituberculoase de linia a doua**, întru asigurarea continuității tratamentului a 501 de pacienți cu TB-MDR, TB-pre-XDR și TB-XDR, aflați deja în tratament, și 650 pacienți incluși în tratament, în perioada octombrie 2022 – martie 2024 (livrarea primei tranșe în luna martie 2023). Următoarea tranșă este preconizată pentru luna decembrie 2023.

**Suportul financiar** pentru realizarea **transportului medicamentelor antituberculoase în teritorii** (procurare de combustibil și co-finanțare a salariului șoferilor). Astfel, *în perioada raportată*, au fost transportate 2 681 pachete de medicamente antituberculoase, pentru tratamentul pacienților cu TB-M/XDR în raioane, inclusiv regiunea de Est a Republicii Moldova.

Susținerea funcționării **Depozitului Farmaceutic al IMSP IFP Chiril Draganiuc** (întreținerea încăperilor), în care se păstrează medicamentele antituberculoase procurate în cadrul implementării granturilor TB.

**Modulul: Înlăturarea barierelor în domeniul drepturilor omului și de gen, în accesarea serviciilor TB**

***Intervenția: Activitățile de mobilizare comunitară și de advocacy, în domeniul TB***

Centrul PAS a asigurat:

Organizarea, în cadrul IMSP IFP Chiril Draganiuc, a conferinței naționale dedicate **Zilei Mondiale de Luptă cu Tuberculoza – 24 martie**, cu sloganul „Da! Putem învinge tuberculoza!”.

(i) Examinarea, ajustarea și publicarea **materialelor educaționale și informative** privind TB și COVID-19 (în limbile română și rusă). În total, 48 000 de exemplare au fost distribuite, în perioada campaniei informative de primăvară 2023. (ii) Contractarea serviciilor de **difuzare a materialelor video și audio** privind tuberculoza, în limbile română și rusă, la canale de TV și posturi de radio.

Realizarea **campaniei de informare de primăvară** cu genericul „Da! Putem învinge tuberculoza!”, de comun cu colaboratorii IMSP IFP Chiril Draganiuc, asociațiile obștești active în domeniul TB, precum și studenții de la USMF Nicolae Testemițanu, Centrul de excelență în medicină și farmacie Raisa Pacalo, Colegiile de Medicină din or. Chișinău, Bălți, Orhei, Cahul și Ungheni.

Desfășurarea procesului de **analiză** a stării curente, precum și descrierea **parteneriatelor de succes existente între autoritățile publice locale (APL) și ONG-urile active în răspunsul la TB**, la nivel comunitar, în perioada aa. 2016 - 2020 – de către patru consultanți locali, selectați de către Platforma ONG-urilor active în domeniul TB, gestionată de AO SMIT, Bălți. Activitatea va fi implementată pe parcursul trimestrului III. 2023.

Susținerea activităților de organizare a unei platforme pentru colectarea deșeurilor managere, precum și procurare și instalare a unei porți automate la intrarea în instituția preșcolară de tip sanatorial, grădinița-creșă Nr.16 ”Bucuria”, mun. Bălți - prin intermediul **grant-urilor de cofinanțare (Eng. matching grants)**, oferite AO SMIT, Bălți. Activitatea urmează a fi realizată pe parcursul trimestrului III. 2023.

Susținerea desfășurării **Studiului operațional Aplicarea testului nou pentru depistarea tuberculozei active la pacienții cu HIV**. Activitatea în cauză urmează a fi realizată de IMSP IFP Chiril Draganiuc, cu prezentarea raportului final al studiului în trimestrul IV. 2023.

***Intervenția: Reducerea stigmei și discriminării persoanelor afectate de TB***

Centrul PAS a asigurat susținerea prestării **serviciilor de asistență și consiliere juridică, oferite persoanelor cu TB** (prin acordarea unui grant asociațiilor obștești active în domeniu). Această activitate este implementată de către ONG-ul IDOM (Institutul pentru Drepturile Omului), în perioada 01 iunie 2021 – 31 decembrie 2023 (acord de sub-grant în valoare de 2 600 150.00 MDL).

**Modulul: Sisteme de sănătate reziliente și durabile: Sisteme informaționale de management în sănătate și M&E**

***Intervenția: Efectuarea exercițiilor de analiză, evaluare, revizuire și asigurare a transparenței***

Centrul PAS a asigurat realizarea **studiilor operaționale**, inclusiv la nivel de comunitate, precum urmează: (i) *Studiul privind inteligența artificială în screening-ul TB*, care urmează a fi realizat de IMSP IFP Chiril Draganiuc. (ii) *Studiul privind cheltuielile catastrofale pentru pacienții cu TB*, care urmează a fi realizat de AO AFI, Chișinău, în colaborare cu PNRT și Centrul PAS. (iii) **Auditul clinic al cazurilor de TB/HIV**, care urmează a fi realizat de către cei trei consultanți naționali nominalizați. Activitățile vor fi realizate pe parcursul trimestrelor III – IV. 2023.

***Intervenția: Implementarea sistemelor informaționale privind raportarea de rutină, în domeniul HIV/TB***

Centrul PAS a asigurat:

Organizarea procesului de **elaborare a cadrului de M&E a PNRT**. Pe parcursul perioadei de raportare, a fost elaborat proiectul cadrului de M&E, care urmează să fie consultat și aprobat pe parcursul trimestrului III. 2023.

**Participarea unui specialist**, din cadrul IMSP IFP Chiril Draganiuc, la **evenimentul regional** ”Stabilirea unui parteneriat pentru răspunsul la TB în Europa de Est și Asia Centrală și pregătirea către Reuniunea ONU de nivel înalt privind TB”, desfășurat în perioada 16-18 mai 2023, în or. Dushanbe, Tadjikistan.

IP UCIMP DS a asigurat:

Continuitatea realizării **vizitelor periodice de supervizare** în instituțiile specializate în diagnosticarea, monitorizarea și tratamentul TB din republică (procurare de combustibil, co-finanțare a salariilor echipei de supervizare și mentenanța autovehiculelor). *În semestrul I.2023*, au fost realizate 47 vizite (24 – malul drept, 19 - malul stâng).

Achiziția unui **autoturism**, tip minivan, 9 locuri – destinat IMSP IFP Chiril Draganiuc, pentru **realizarea vizitelor periodice de supervizare ale PNRT**. Livrarea autoturismului este preconizată pentru trimestrul III. 2023.

**Modulul: Sisteme de sănătate reziliente și durabile: Resurse umane în domeniul sănătății, inclusiv personal medical comunitar**

***Intervenția: Formare continuă, cu excepția personalului medical comunitar***

Centrul PAS a asigurat:

Susținerea realizării activităților de **organizare a** **platformelor de telemedicină și instruire online**, în trei locații, din cadrul serviciului TB al țării: IMSP IFP Chiril Draganiuc, inclusiv clinica Vorniceni, și Spitalul TB Bender. Astfel, *în semestrul I.2023*, a fost asigurată livrarea și instalarea echipamentului IT necesar dotării sălilor din cadrul Spitalului TB Bender și IMSP IFP Chiril Draganiuc.

Susținerea activităților de **actualizare a Curriculumului de disciplină pentru studii universitare**, programul de instruire la specialitatea Pneumologie, din cadrul USMF Nicolae Testemițanu. Termenul de prezentare a produsului final – luna octombrie 2023.

**Participarea a cinci persoane**, desemnate de Platforma ONG-urilor active în domeniul TB, la **evenimentul regional** ”Stabilirea unui parteneriat pentru răspunsul la TB în Europa de Est și Asia Centrală și pregătirea către Reuniunea ONU de nivel înalt privind TB”, desfășurat în perioada 16-18 mai 2023, în or. Dushanbe, Tadjikistan.

**Modulul: Sisteme de sănătate reziliente și durabile: Furnizarea serviciilor integrate și ameliorarea calității acestora**

***Intervenția: Organizarea și gestionarea serviciilor de îngrijire***

**Suportul platformei TB**, prin acordarea unui grant asociațiilor obștești active în domeniu – activitate implementată, în anul 2023, de către Asociația Națională a Bolnavilor de Tuberculoză din Republica Moldova (AO SMIT), Bălți, în colaborare cu AO Casa Speranțelor, Soroca. În total, *în semestrul I.2023,* au fost realizate 13 ședințe online ale Platformei TB.

**Modulul: Managementul programului**

***Intervenția: Politici, planificare, coordonare și management***

Centrul PAS a asigurat susținerea activităților de actualizare, integrare, menținere și ajustare continuă a **sistemelor informaționale pentru colectarea datelor, în domeniul TB**, inclusiv în aspecte de M&E. Astfel, *în perioada raportată*, a fost definitivată procedura de elaborare a caietului de sarcini cu descrierea specificațiilor tehnice pentru sistemul informațional, în domeniul TB, remis ulterior către Agenția de Guvernare Electronică (AGE) pentru avizare. În rezultat, la solicitarea AGE, Centrul PAS a asigurat inițierea procedurii de elaborare a conceptului sistemului SIME TB. Finalizarea sarcinii este estimată pentru trimestrul III. 2023, cu selectarea ulterioară a companiei care va elabora sistemul propriu-zis.

IP UCIMP DS a asigurat:

Procurarea mobilierului pentru **dotarea a două săli de studii**, în cadrul unității de coordonare a **PNRT**. Livrarea și instalarea mobilierului este planificată pentru trimestrul III. 2023.

**Suportul Unității de Coordonare a PNRT**, prin remunerarea a cinci specialiști, din cadrul echipei de coordonare a PNRT, și acoperirea cheltuielilor operaționale aferente.

**Componenta HIV/SIDA**

**Modulul: Prevenirea cazurilor noi HIV pozitive**

***Intervenția: Promovarea activă a serviciilor de prevenire, în rândul populațiilor cheie: implementarea intervențiilor axate pe schimbarea comportamentului în rândul PCDI, BSB și TG, LS și deținuților, prin intermediul programelor de distribuție a prezervativelor și lubrifianților, și al programelor de schimb de seringi***

IP UCIMP DS a asigurat:

**Implementarea proiectelor de prevenire HIV** **în rândul GRSI**, pentru perioada anului 2023, prin intermediul a 15 instituții: ANP și 14 asociații obștești active în domeniu (10 – malul drept și 4 – malul stâng), cu angajamentul de acoperire a unui număr total de 29,123 persoane (24,434 – malul drept și 4,689 – malul stâng). Contracte de finanțare în valoare totală de 32 605 812.22 MDL.

Programele de Schimb de Seringi (PSS) pentru PCDI și partenerii lor (pachet de bază) sunt oferite prin intermediul ANP și a 10 organizații (6 de pe malul drept și 4 de pe malul stâng), și implementate în 34 de localități. Începând cu trimestrul IV. 2022, costul ajustat al pachetului per beneficiar este de 853.13 MDL.

*La 30 iunie 2023*, din numărul de PCDI asumate pentru acoperire în a. 2023, au fost validate 14,908 PCDI (92%), din care: 13,103 – pe malul drept și 1,805 – pe malul stâng. La fel, au fost realizate 8,231 testări la HIV printre PCDI (6,996 – malul drept și 1,235 – malul stâng). Numărul de persoane testate (unele persoane sunt testate de 2 și mai multe ori) a reprezentat 7,837 (6,661 - malul drept și 1,176 - malul stâng), din care 9 au fost confirmate cu rezultat pozitiv la virusul HIV (7 - malul drept și 2 – malul stâng).

Programele de prevenire pentru LS (pachet de bază) sunt oferite prin intermediul a 13 organizații (9 - malul drept și 4 - malul stâng), și implementate în 36 de localități. Începând cu trimestrul IV. 2022, costul ajustat al pachetului per beneficiar este de 853.13 MDL.

*La 30 iunie 2023,* din numărul de LS asumați pentru acoperire în a. 2023, au fost validați 6,096 LS (81%), din care: 4,689 – pe malul drept și 1,407 – pe malul stâng. La fel, au fost realizate 4,321 testări la HIV printre LS (3,201 – malul drept și 1,120 – malul stâng). Numărul de persoane testate (unele persoane sunt testate de 2 și mai multe ori) a reprezentat 4,170 (3,109 - malul drept și 1,061 - malul stâng), din care 7 au fost confirmate cu rezultat pozitiv la virusul HIV (6 - malul drept și 1 - malul stâng).

Programele de prevenire pentru LS (pachet atractiv), implementate din sursele FG, începând cu anul 2021, sunt oferite, în a. 2023, prin intermediul a 8 organizații (4 - malul drept și 4 - malul stâng). Începând cu trimestrul IV. 2022, costul ajustat al pachetului per beneficiar este de 1 171.60 MDL. *La 30 iunie 2023*, din 535 LS asumați pentru acoperire în a. 2023, PN HIV/ IMSP SDMC a validat serviciile pentru 112 persoane (21%), din care 17 au beneficiat de tratament medical după identificarea ITS, în urma investigațiilor de laborator.

Programele de prevenire pentru BSB (pachet de bază) sunt oferite prin intermediul a 8 organizații (4 – malul drept și 4 – malul stîng), și implementate în 19 localități. Începând cu trimestrul IV. 2022, costul ajustat al pachetului per beneficiar este de 853.13 MDL.

*La 30 iunie 2023*, din numărul de BSB asumați pentru acoperire în a. 2023, au fost validați 4,378 BSB (93%), din care: 3,997 – pe malul drept și 381 – pe malul stâng. La fel, au fost realizate 2,466 de testări la HIV printre BSB (2,322 – malul drept și 144 – malul stâng). Numărul de persoane testate (unele persoane sunt testate de 2 și mai multe ori) a reprezentat 2,092 (1,952 - malul drept și 140 - malul stâng), din care 10 au fost confirmate cu rezultat pozitiv la virusul HIV (9 - malul drept și 1 - malul stâng).

Programele de prevenire pentru TG sunt oferite, începând cu anul 2021, din sursele FG, sub forma unui proiect pilot, care și-a luat startul în mun. Chișinău și este implementat de către AO GENDERDOC-M, doar pe malul drept. Începând cu trimestrul IV. 2022, costul ajustat al pachetului per beneficiar este de 1 449.62 MDL. *La 30 iunie 2023*, din 70 TG asumate pentru acoperire, în a. 2023, PN HIV/ IMSP SDMC a validat un număr de 59 persoane (84%).

Programele pentru BSB (pachet atractiv), implementate din sursele FG, începând cu anul 2021, sunt oferite, în a. 2023, prin intermediul a 2 organizații (1 – malul drept și 1 – malul stâng). Începând cu trimestrul IV. 2022, costul ajustat al pachetului per beneficiar este de 1 171.60 MDL. *La 30 iunie 2023*, din 428 BSB asumați pentru acoperire în a. 2023, PN HIV/ IMSP SDMC a validat serviciile pentru 205 persoane (48%).

*În concluzie, către 30 iunie 2023*, rata de acoperire cu programe de prevenire a GRSI (PCDI, LS, BSB, TG și beneficiarii TFM) a constituit 89% (25,986 persoane acoperite din cele 29,123 contractate). Astfel, acoperirea procentuală, per fiecare grup de risc, a constituit: PCDI – 92%, LS – 81%, BSB – 93%, TG – 84%, beneficiarii TFM – 89%.

Organizarea procedurilor de **achiziție și livrare a consumabilelor, dispozitivelor medicale și echipamentelor IT**, cu distribuire ulterioară a acestora către ANP și organizațiile care prestează servicii de prevenire HIV în rândul GRSI - în baza necesităților, formulate de către IMSP SDMC, pentru a. 2023, destinate activităților de prevenire HIV în rândul populațiilor țintă, pentru ambele maluri ale r. Nistru.

***Intervenția: Desfășurare a activităților de promovare a schimbării de comportament***

IP UCIMP DS a asigurat:

**Oferirea serviciilor mobile de prevenire**, care asigură o bună accesibilitate la serviciile de **profilaxie HIV**, pentru toate GRSI, precum și la serviciile de **îngrijire și suport**, pentru PTH - în anul 2023, prin intermediul a 2 organizații active în domeniu - AO Inițiativa Pozitivă, Chișinău și AO UES, Bălți (contracte de finanțare în valoare totală de 415 592.00 MDL) – cu acoperire în 13 localități (malul drept). Astfel, *la 30 iunie 2023*, 759 de persoane, din toate GRSI, au fost acoperite cu servicii mobile de prevenire, dintre care 83 persoane au fost testate la HIV.

**Oferirea serviciilor de prevenire**, pentru toate GRSI, prin metode alternative (**automate de distribuire a consumabilelor**), în anul 2023, prin intermediul AO Inițiativa Pozitivă, mun. Chișinău.

Astfel, către *finele semestrului I. 2023*, în total, AO Inițiativa Pozitivă a asigurat procedura de **livrare a 20 de automate**\* (14 unități - pe malul drept și 6 unități - pe malul stâng). Din aceste 20 de automate: 13 (malul drept) – au fost instalate și eliberează consumabile, iar 1 (malul drept – or. Comrat) și toate 6 (malul stâng) urmează a fi instalate și puse în funcțiune în trimestrul III. 2023. De menționat că celelalte 10 automate, procurate din sursele Grantului Regional al FG (Proiectul #SoS), au fost repartizate, precum urmează: 8 unități – livrate și instalate în mun. Chișinău (AO Inițiativa Pozitivă, Chișinău); 1 unitate – livrată în mun. Bălți (AO UES, Bălți), cu instalare în trimestrul III. 2023; și 1 unitate – cu repartizare ulterioară, livrare și instalare în trimestrul IV. 2023. La fel, IP UCIMP DS își asumă angajamentul de a suporta toate costurile legate de configurarea, instalarea și mentenanța automatelor de distribuire a consumabilelor, în baza **contractelor de mentenanță** semnate cu ONG-urile responsabile.

*\*Notă: 20 de automate de distribuire a consumabilelor au fost procurate din sursele Grantului Consolidat TB/HIV/SIDA al FG, aa.2021-2023, și 10 automate - din sursele Grantului Regional al FG, Programul de Sustenabilitate a serviciilor acordate populațiilor cheie în regiunea Europei de Est și a Asiei Centrale” (Proiectul #SoS), aa.2019-2021.*

Achiziția, în scopul consolidării capacităților de **monitorizare electronică a serviciilor implementate** de ONG-urile prestatoare de servicii de prevenire HIV, conform solicitării IMSP SDMC, a 50 de unități de **telefoane mobile**, model Smartphone. Livrarea telefoanelor mobile către ONG-uri, este asigurată conform necesităților și solicitărilor remise către RP.

***Intervenția: TFM și alte tratamente de drog dependență asistate medical***

IP UCIMP DS a asigurat:

Implementarea **componentei psiho-sociale și de suport al TFM**, de către patru asociații obștești (AO UES, Bălți; AO Inițiativa Pozitivă, Chișinău; AO CERA Adolescentul, Orhei și AO Pas cu Pas Regiunea Sud, Cahul), pe malul drept al r. Nistru. Începând cu trimestrul IV.2022, costul ajustat al pachetului per beneficiar este de 711.39 MDL. *La 30 iunie 2023*, din 612 PCDI asumate pentru acoperire, în a. 2023, PN HIV/ IMSP SDMC a validat un număr de 545 persoane (89%).

Consolidarea capacităților de prestare a **serviciilor de prevenire în rândul consumatorilor de droguri non-injectabile** (CDNI) prin **achiziția de consumabile**, cu livrare preconizată pentru perioada trimestrului III.2023 și distribuire ulterioară către organizațiile care prestează servicii de prevenire HIV în rândul CDNI, precum urmează: (i) pipe de sticlă pentru fumat; (ii) teste rapide pentru depistare droguri în urină (12 parametri); și (iii) consumabile (șervețele umede, dezinfectant pentru mâini, ruj igienic, spray nazal, medicamente).

***Intervenția: Promovarea activă a serviciilor de prevenire combinate, în rândul tuturor populațiilor cheie: profilaxia pre-expunere (PrEP) și abordările inovative***

IP UCIMP DS a asigurat realizarea **programelor de profilaxie pre-expunere (PrEP)** pentru toate populațiile cheie, implementate din sursele FG, în premieră pentru Rep. Moldova, începând cu anul 2021, prin intermediul a 6 organizații (3 – malul drept și 3 – malul stîng). Începând cu trimestrul IV. 2022, costul ajustat al pachetului per beneficiar este de 945.20 MDL. *La 30 iunie 2023*, din 595 persoane asumate pentru acoperire, în a. 2023, a fost validat un număr de 437 beneficiari (73%), din care: 380 – pe malul drept și 57 – pe malul stâng.

**Modulul: Servicii diferențiate de testare la HIV**

***Intervenția: Implementarea serviciilor diferențiate de testare la HIV, în rândul BSB și TG, LS, PCDI și al utilizatorilor de droguri neinjectabile, deținuților; testarea comunitară (efectuată de către personalul medical comunitar); auto-testarea; testarea în cadrul instituțiilor medicale***

IP UCIMP DS a asigurat:

Achiziția **testelor PCR** pentru echipamentele Cepheid GeneXpert®, necesare pentru **investigarea nou-născuților din mame HIV pozitive** la încărcătura virală - destinate Centrului SIDA Tiraspol. Livrare în 2 tranșe – mai și septembrie, 2023.

Achiziția **testelor rapide, destinate GRSI de pe malul stâng**, precum urmează: (i) teste rapide orale pentru autotestare la infecția cu HIV; (ii) teste rapide duble de depistare a infecției cu HIV/ Sifilis; (iii) teste rapide de depistare a infecției cu Sifilis, HBV, HCV. Livrare în câteva tranșe – în decursul anului 2023.

Revizuirea **Ghidului Național de Testare HIV**. Varianta finală a Ghidului, inclusiv proiectul Dispoziției MS de Implementare a Ghidului, urmează a fi prezentate în trimestrul III.2023.

Elaborarea, implementarea și pilotarea **aplicației mobile „Cabinetul pacientului”**, în scopul oferirii serviciilor medico-sociale, în format online, adresate PTH și altor GRSI. Activitatea urmează a fi implementată de către AO Inițiativa Pozitivă, mun. Chișinău, în perioada 01 iunie – 31 decembrie 2023.

La fel, IP UCIMP DS a asigurat:

Susținerea serviciilor de prevenire HIV și aderență la TARV prin contractarea, în anul 2023, a doi consultanți naționali, pentru completarea și menținerea **bazei de date a medicilor care identifică persoanele HIV+ și asigură înrolarea acestora în TARV**, pe ambele maluri.

Astfel, în baza informației recepționate de la medicii care au testat și identificat cazuri noi HIV+, colectate de către cei doi consultanți, *pe parcursul semestrului I.2023*, PN HIV/SDMC a confirmat 452 cazuri noi de infecție cu HIV (malul drept – 390 cazuri, malul stâng – 62 cazuri). Ulterior, în rezultatul validării informației respective de către PN HIV/ IMSP SDMC, IP UCIMP DS a efectuat transferul, în valoare de 1 000.00 MDL (brut)/ per fiecare caz nou HIV+ identificat și înrolat în TARV, pentru medicii implicați în aceste activități\*.

*\*Notă: Către finele sem.I.2023, IP UCIMP DS a motivat 160 lucrători medicali de pe malul drept, care au testat și depistat 262 cazuri noi HIV+, și 18 medici de pe malul stâng, pentru depistarea a 51 cazuri noi.*

Același mecanism de stimulare a identificării persoanelor HIV+ și înrolării acestora în TARV este activ implementat și în sectorul nonguvernamental, începând cu anul 2019. Astfel, pentru fiecare persoană HIV+ nou identificată și înrolată în TARV, asociația obștească sau lucrătorii săi în teren primesc câte 1 000.00 MDL. La fel, acest mecanism de stimulare este aplicat și la identificarea cazurilor noi de TB printre GRSI. În total, *pe parcursul semestrului I.2023*, 52 persoane HIV+ nou identificate și înrolate în TARV, de către organizațiile contractate de IP UCIMP DS, au fost validate de către PN HIV/ IMSP SDMC, și o singură persoană nou identificată cu TB și înrolată în tratament, de către o organizație contractată de IP UCIMP DS, a fost validată de către PNRT/ IMSP IFP Chiril Draganiuc.

**Modulul: Tratament, îngrijire și suport**

***Intervenția: Implementarea serviciilor diferențiate de îngrijire HIV și TARV***

IP UCIMP DS a asigurat:

Asigurarea coordonării procesului de descentralizare, până la nivel raional, a serviciului de supraveghere medicală a PTH și tratament ARV, în condiții de ambulator, prin deschiderea cabinetelor raionale de diagnostic și tratament al infecției HIV/SIDA noi (contractare **Coordonator Descentralizare TARV**, pentru perioada aa. 2021-2023).

Astfel, pe lângă cele șase **cabinete teritoriale de TARV** (localitățile Sângerei, Orhei, Ștefan-Vodă, Soroca, Cimișlia și Florești), deschise în anul 2022, pentru perioada anului 2023, este planificată deschiderea a altor șase cabinete TARV noi, în conformitate cu decizia GTL HIV din 05.07.2023, precum urmează: CSR Renașterea, Chișinău; CSR Viața cu Speranță, Bălți; CSR Împreună pentru Viață, Comrat; și localitățile Drochia, Ialoveni și Slobozia.

Oferirea, în perioada anului 2023, a **serviciilor psiho-sociale către PTH, în cadrul cabinetelor teritoriale TARV** din SR Căușeni și SR Ungheni (deschise în anul 2021, în calitate de proiect pilot, din sursele OMS) și din SR Florești, SR Orhei, SR Cimișlia, SR Ștefan-Vodă, SR Soroca și SR Sângerei – deschise în anul 2022 (contractare a opt asistenți sociali TARV, pentru perioada a. 2023).

**Rambursarea cheltuielilor de transport suportate de către pacienții PTH**, care se deplasează din teritorii la centrele TARV, pentru recepționarea medicamentelor. Astfel, în total, *în semestrul I.2023*, IP UCIMP DS a asigurat transferul surselor financiare, precum urmează: 105 101.10 MDL - către IMSP SDMC; 171 088.60 MDL - către IMSP SC Bălți; și 33 743.75 MDL - către Centrul SIDA Tiraspol.

Centrul PAS a asigurat:

Susținerea activităților de creare a unui **cadru normativ unic, care ar integra serviciile de prevenire, diagnostic, tratament, îngrijire, sănătate reproductivă**, etc., atât la nivelul instituțiilor medicale, cât și la nivelul organizațiilor neguvernamentale (contractare a patru consultanți locali). Activitatea urmează a fi desfășurată în trimestrul III. 2023.

***Intervenția: Oferirea serviciilor de consiliere și suport psihosocial***

IP UCIMP DS a asigurat:

**Programele de servicii de îngrijire și suport pentru PTH (pachet de bază)** sunt oferite, în anul 2023, prin intermediul a 10 organizații (6 – de pe malul drept, 4 – de pe malul stâng), și implementate în 42 de teritorii administrative. Începând cu trimestrul IV. 2022, costul ajustat al pachetului per beneficiar este de 2 526.24 MDL. *La finele semestrului I.2023*, din numărul de PTH asumate pentru acoperire, în a. 2023, PN HIV/ IMSP SDMC a validat 915 beneficiari (68%), din care: 790 – pe malul drept și 125 – pe malul stâng.

**Programele de servicii de îngrijire și suport pentru PTH (pachet atractiv)**, implementate din sursele FG, începând cu anul 2021, sunt oferite, în a. 2023, prin intermediul a 9 organizații (5 de pe malul drept și 4 de pe malul stâng). Începând cu trimestrul IV. 2022, costul ajustat al pachetului per beneficiar este de 906.91 MDL. *La finele semestrului I.2023*, din numărul de PTH asumate pentru acoperire, în a. 2023, PN HIV/ IMSP SDMC a validat 3,376 beneficiari (114%), din care: 2,219 – pe malul drept și 1,157 – pe malul stâng.

Evaluarea **bazei normative cu privire la reprofilarea centrelor regionale de suport psiho-social**, în scopul măririi spectrului de servicii medicale și nemedicale oferite GRSI și PTH. În cadrul Dialogului Național 2022, cu tematica „Sustenabilitatea răspunsului național HIV prin prisma acoperirii, calității și durabilității serviciilor” (19-20 decembrie 2022), a fost prezentat raportul de evaluare a spectrului de servicii acordate persoanelor infectate cu HIV/SIDA și membrilor familiilor acestora, în cadrul CSR-urilor existente. În acest context, în data de 19 ianuarie 2023, a fost desfășurată o ședință de lucru, cu reprezentanții IP UCIMP DS și ai CSR Renașterea, Chișinău, pentru a discuta recomandările propuse de expert și nominaliza CSR – ul, care urmează să implementeze, în regim pilot, serviciile medico-sociale propuse. Implementarea etapelor de elaborare a cadrului strategic și de pilotare a serviciilor medico-sociale suplimentare, în cadrul CSR-urilor selectate, urmează a fi realizată în perioada trimestrelor viitoare.

***Intervenția: Monitorizare a tratamentului ARV***

IP UCIMP DS a asigurat:

Achiziția **testelor PCR,** pentru echipamentele Cepheid GeneXpert®, necesare pentru investigarea pacienților infectați cu HIV **la încărcătura virală**, și a **regenților și consumabilelor** pentru echipamentul BD FACS Count, necesare pentru testarea pacienților infectați cu HIV **la celulele CD4**, prin metoda de flowcitometrie. Livrare în trimestrele II și III. 2023.

**Modulul: Reducerea barierelor în domeniul drepturilor omului, în accesarea serviciilor HIV/TB**

Susținerea implementării activităților de **mobilizare socială a comunităților** persoanelor afectate sau cu risc crescut de infectare și a **organizațiilor societății civile active în controlul HIV/SIDA.** Activitate realizată de AO Inițiativa Pozitivă, mun. Chișinău, în perioada aa. 2021-2023 (acord de finanțare CF/ADVOC-IP/2021/21 din 01.04.2021, în valoare totală de 8 709 412.00 MDL).

**Modulul: Sisteme de sănătate reziliente și durabile: Sisteme de laboratoare**

***Intervenția: Sisteme de gestionare a infrastructurilor și echipamentelor***

IP UCIMP DS a asigurat:

Revizuirea și/ sau elaborarea **procedurilor operaționale standard (SOP-uri) și a procedurilor generale, din cadrul LNR HIV, conform standardului internațional SM EN ISO 15189:2022** (contractare a trei consultanți naționali). Activitatea a fost finalizată în perioada trimestrului II.2023.

Elaborarea **Regulamentului de Funcționare a LRR HIV**, a Organigramei LRR HIV, a Responsabilităților Coordonatorului și Personalului LRR HIV, precum și a Listei de Cerințe Minime pentru Funcționarea LRR HIV (contractare a unui consultant local). Activitate finalizată în trimestrul I.2023.

Organizarea procedurii de livrare a probelor pentru efectuarea **controlului extern de calitate al rezultatelor de diagnostic**, pentru necesitățile LNR HIV. Livrare în câteva tranșe pe parcursul a. 2023.

Procurarea **echipamentelor IT** (monitoare PC, imprimante/ scannere) – destinate laboratoarelor de referință regionale, în domeniul HIV. Livrare integrală în trimestrul I.2023.

Procurarea **consumabilelor pentru cryogenie** (capace pentru tuburi PCR, tuburi și eprubete pentru cryoboxe (2ml), markere roșii și negre, pachete triple pentru transportul probelor biologice) – destinate laboratoarelor de referință regionale, în domeniul HIV. Livrare preconizată pentru trimestrul III. 2023.

**Consolidarea capacităților LRR HIV** prin organizarea procedurii de furnizare a **lucrărilor de reparație (civile și electrice)**, la etajul trei al dispensarului pentru tratarea infecțiilor HIV și a hepatitei virale cronice, din cadrul Spitalului TB Bender. Activitatea urmează a fi implementată în perioada 01 iunie – 31 decembrie 2023.

Achiziția **kit-urilor de testare de laborator**, pentru calibrarea dispozitivelor de diagnostic molecular Cepheid GeneXpert®, necesare pentru investigarea nou-născuților din mame HIV pozitive la încărcătura virală - destinate Centrului SIDA Tiraspol. Livrare integrală în luna iunie 2023.

Prestarea **serviciilor de mentenanță** pentru o perioadă de 12 luni - pentru cinci echipamente BD FACS Count, producător Becton Dickinson BV, din cadrul IMSP SDMC, IMSP SC Bălți, IMSP SR Cahul, IMSP Centrul SIDA Tiraspol și IMSP SR Rîbnița.

**Modulul: Sisteme de sănătate reziliente și durabile: Sisteme informaționale de management în sănătate și M&E**

***Intervenția: Efectuarea exercițiilor de analiză, evaluare, revizuire și asigurare a transparenței***

Centrul PAS a asigurat:

Realizarea **studiului privind evaluarea numărului de persoane care utilizează droguri neinjectabile**, din numărul total de utilizatori de droguri. Prezentarea raportului final al studiului, cu datele estimate pentru grupurile cheie, validate și agreate de către partenerii naționali împreună cu consultantul internațional, a avut loc în cadrul ședinței GTL HIV din 17 ianuarie 2023.

Elaborarea **Regulamentului de funcționare a LNR HIV/ITS**, a Responsabilităților Șefului și Personalului LNR HIV/ITS, a Organigramei LNR HIV/ITS și a Cerințelor Minime de Facilități a LNR HIV/ITS (contractare a doi consultanți naționali). Activitate finalizată în trimestrul I.2023.

IP UCIMP DS a asigurat:

Organizarea și desfășurarea **ședințelor comune de lucru**, cu participarea managerilor și specialiștilor instituțiilor medicale publice și private, a reprezentanților ONG-urilor active în domeniu și a altor centre de testare HIV, în scopul de a discuta constatările formulate, în rezultatul vizitelor efectuate, și **măsurile de fortificare propuse pentru serviciul de testare HIV/ ITS** din republică (contractare a unui consultant național, pentru perioada 01 noiembrie 2022 – 31 decembrie 2023). *În perioada semestrului I.2023*, au fost organizate 2 ședințe comune de lucru, cu participarea reprezentanților a 8 IMSP-uri arondate r. Strășeni (07 – 08 iunie 2023 și 14 – 15 iunie 2023). Realizarea activității menționate urmează a fi desfășurată, în continuare, pe parcursul anului 2023.

***Intervenția: Raportarea de rutină***

Centrul PAS a asigurat:

Elaborarea unui **sistem de raportare pentru identificarea femeilor însărcinate HIV+**, monitorizarea ulterioară a acestora, inclusiv examinarea fiecărui caz de confirmare HIV la un copil nou-născut (contractare a trei experți locali). *În perioada raportată*, au fost elaborate următoarele produse: (i) recomandări de îmbunătățire a cadrului normativ corelat cu femeile gravide și infecția HIV, la nivelul instituțiilor de asistență medicală primară, serviciului obstetrică-ginecologie și celui epidemiologic; (ii) algoritmul de testare/ referire a femeilor gravide, atât cazuri HIV pozitive, cât și cazuri HIV negative, la nivelul instituțiilor de asistență medicală primară, atât pe orizontală (intra-serviciu), cât și pe verticală (serviciile conexe); (iii) ancheta de examinare a fiecărui caz de confirmare HIV la un copil nou-născut. Activitatea a fost finalizată în trimestrul II.2023.

Susținerea activităților de actualizare, integrare, menținere și ajustare continuă a **sistemelor informaționale pentru colectarea datelor, în domeniul HIV**, inclusiv în aspecte de M&E. Astfel, *în perioada raportată*, a fost definitivată procedura de elaborare a caietului de sarcini cu descrierea specificațiilor tehnice pentru sistemul informațional, în domeniul HIV, remis ulterior către Agenția de Guvernare Electronică (AGE) pentru avizare. În rezultat, la solicitarea AGE, Centrul PAS a asigurat inițierea procedurii de elaborare a conceptului sistemului SIME HIV. Finalizarea sarcinii este estimată pentru trimestrul III. 2023, cu selectarea ulterioară a companiei care va elabora sistemul propriu-zis.

Asigurarea **condițiilor tehnice pentru implementarea sistemului informațional SIME HIV**, în cabinetele teritoriale TARV, prin achiziția **echipamentelor IT** (laptop, desktop-uri, imprimante laser). Activitatea urmează a fi finalizată în trimestrul III. 2023.

IP UCIMP DS a asigurat:

Elaborarea conceptului și dezvoltarea unei **platforme online – centru „hub” informațional TB/HIV**, în baza și în conexiune cu **site-ul CNC**, care va stoca toate documentele relevante, în domeniul activităților ce țin de prevenirea și răspunsul la TB și HIV/SIDA/ITS, în Rep. Moldova (contractare a unui consultant local pentru perioada 01 aprilie 2022 – 31 decembrie 2023).

**Modulul: Sisteme de sănătate reziliente și durabile: Resurse umane în domeniul sănătății, inclusiv personal medical comunitar**

***Intervenția: Formare continuă, cu excepția personalului medical comunitar***

Centrul PAS a asigurat:

Organizarea unui **curs de instruire**, la data de 7 iunie 2023, pentru utilizarea testelor rapide pentru determinarea celulelor CD4 la persoanele ce trăiesc cu infecția HIV. În cadrul instruirii, au participat 19 persoane (medici laboranți și felceri laboranți).

Elaborarea, în conformitate cu solicitarea **USMF Nicolae Testemițanu**, a necesităților programatice și financiare, cu privire la oferirea suportului în **dezvoltarea conținuturilor platformei universitare pentru e-learning**, din sursele grantului actual al FG. Activitatea propriu-zisă se va desfășura pe parcursul trimestrelor următoare.

**Modulul: Sisteme de sănătate reziliente și durabile: Furnizarea serviciilor integrate și ameliorarea calității acestora**

***Intervenția: Organizare și gestionare a serviciilor de îngrijire***

Centrul PAS a asigurat oferirea **suportului metodic și tehnic, organizațiilor prestatoare de servicii în domeniul HIV**. În perioada raportată, cele trei organizații selectate (AO Miloserdie, Bender; AO Puls Comunitar, Bălți; AO ADEPT, Comrat) au elaborat planul strategic de activitate, cu descrierea provocărilor organizaționale, priorităților strategice și de dezvoltare organizațională. Activitățile urmează a fi desfășurate în semestrul II.2023.

**Modulul: Managementul programului**

***Intervenția: Politici, planificare, coordonare și management***

IP UCIMP DS a asigurat:

**Suportul UC a Programului Național HIV/SIDA și ITS**, prin: (i) angajarea a doi specialiști M&E și remunerarea a cinci specialiști, din cadrul echipei de coordonare a PN HIV; (ii) acoperirea cheltuielilor administrative; (iii) acoperirea cheltuielilor pentru realizarea vizitelor de monitorizare în teren de către specialiștii echipei de coordonare a PN HIV (costuri de combustibil).

Realizarea **vizitelor de monitorizare de rutină în teren**, împreună cu reprezentanții PN HIV. În total, *în semestrul I.2023*, au fost desfășurate 7 vizite (5 – malul drept și 2 – malul stâng).

**Susținerea activității** **UC** **a Programului Național HIV/SIDA și ITS**, prin achiziția următoarelor **unități de transport**: (i) un automobil, tip crossover, 5 locuri – destinat Unității de Coordonare a Programului Național HIV/SIDA și ITS, cu livrare preconizată pentru trimestrul III.2023; și (ii) un automobil, tip minivan, 9 locuri – destinat DRN, cu livrare preconizată pentru trimestrul IV.2023.

**Componenta COVID-19**

În luna septembrie 2021, în suportul răspunsului național la COVID-19 (Global Fund COVID-19 Response Mechanism – C19RM), Fondul Global a aprobat transferul fondurilor C19RM neutilizate (365 822.00 EUR), în cadrul grantului precedent (aa. 2018-2020), și includerea unor fonduri C19RM suplimentare (4 655 594.00 EUR), în grantul actual (aa. 2021-2023). În perioada aa. 2021-2023, activitățile planificate, în cadrul componentei COVID-19, sunt implementate de către PR – IP UCIMP DS și SR – Centrul PAS.

**Modulul: COVID-19**

***Intervenția: Management de caz, intervenții clinice și tratament***

IP UCIMP DS a asigurat:

Organizarea procedurii de procurare a **stațiilor de oxigen singulare** – destinate Spitalului Clinic al MS, IMSP IFP Chiril Draganiuc, SR Glodeni și SR Călărași, precum și de prestare a **serviciilor de mentenanță** aferente. Livrare și instalare preconizată pentru trimestrele III-IV.2023.

Achiziția următoarelor **echipamente**: (i) aparate de aer condiționat – destinate IMSP SDMC, Centrului SIDA Tiraspol, IMSP SC Bălți și IMSP SR Cahul; și (ii) accesorii IT (UPS PowerCom) – destinate IMSP SDMC. Livrare în câteva tranșe în decursul a. 2023.

Furnizarea serviciilor de executare a **lucrărilor de schimbare a rețelei electrice existente în LNR HIV/SIDA**, din cadrul IMSP SDMC. Activitatea urmează a fi finalizată în trimestrul III. 2023.

***Intervenția: Prevenire și control al infecțiilor, protecție a personalului medical***

IP UCIMP DS a asigurat:

Organizarea procedurii de procurare și/sau livrare a **echipamentelor individuale de protecție**, precum urmează:(i)lichid dezinfectant pentru mâini (1l, 5l) - destinat IMSP IFP Chiril Draganiuc, IMSP SDMC și ANP; (ii) mănuși pentru examinare din latex - destinate IMSP IFP Chiril Draganiuc, Spitalului TB Bender, IMSP SDMC și ONG-urilor active în domeniu; (iii) ochelari de protecție din PVC - destinate ANP și IMSP SDMC; (iv) măști medicale de unică folosință, 3 straturi - destinate ANP, IMSP IFP Chiril Draganiuc, IMSP SDMC, Spitalului TB Bender și ONG-urilor active în domeniu.

**Susținerea financiară lunară a trei consultanți locali** (contabil, farmacist și hamal), în contextul livrărilor de bunuri, către IMSP SDMC, în cadrul componentei COVID-19.

***Intervenția: Măsuri de reducere a riscurilor pentru programele TB***

Centrul PAS a asigurat:

Elaborarea **cadrului normativ necesar** pentru **implicarea OSC-urilor** **în screening-ul TB**, la nivel de comunitate, cu utilizarea **dispozitivelor ultra portabile cu raze X** (contractare a trei consultanți locali, specialiști din cadrul Agenției Naționale de Reglementare a Activităților Nucleare și Radiologice, din cadrul Catedrei de Radiologie a USMF Nicolae Testemițanu). Activitatea va fi realizată pe parcursul trimestrului III. 2023.

**Activitățile de promovare a utilizării VST** sunt implementate *pe malul drept* – începând cu trimestrul II.2022, de către specialiștii (2 coordonatori și 2 asistenți VST) contractați de Centrul PAS, și începând cu trimestrul II.2023, de către specialiștii AO AFI, Chișinău; (ii) *pe malul stâng* – de către specialiștii AO AkTiV, Bender, care desfășoară activități de suport logistic, coordonate de Spitalul TB Bender.

*În perioada semestrului I. 2023,* AO AFI, Chișinău a asigurat prestarea a 480h de mentorat în implementarea VST, pentru personalul din cadrul cabinetelor TB, pe malul drept. În rezultat, *în total, pe ambele maluri*, 137 persoane cu TB au fost înrolate și instruite în utilizarea VST, din care - 117 persoane au împlinit 60 zile de tratament VST și au înregistrat o aderență mai mare de 90%, pentru toată perioada aflării în VST.

***Intervenția: Sisteme de laboratoare***

IP UCIMD DS a asigurat:

Implementarea activităților de **proiectare tehnică, reconstrucție și modernizare a laboratorului HIV/SIDA**, din cadrul IMSP SDMC, conform standardelor și directivelor internaționale, precum urmează:

1. Executarea lucrărilor de reparație, în conformitate cu documentația de proiect "Modernizarea laboratorului HIV/SIDA, din cadrul IMSP SDMC". Lucrările urmează a fi finalizate în perioada trimestrului III.2023.
2. Oferirea de asistență în evaluarea devizelor de cheltuieli și de supervizare a lucrărilor civile desfășurate, în conformitate cu documentația de proiect "Modernizarea laboratorului HIV/SIDA, din cadrul IMSP SDMC" – pentru perioada 15 noiembrie 2022 – 31 decembrie 2023.
3. Oferirea suportului în executarea lucrărilor de modernizare și dotare cu mobilier a laboratorului HIV/SIDA, din cadrul IMSP SDMC – pentru perioada 01 iulie 2023 – 31 decembrie 2023.

Procurarea și/sau livrarea **echipamentelor și dispozitivelor medicale**, precum urmează: (i) stații de lucru, tip închis, pentru sterilizarea mănușilor cu raze UV – destinate IMSP SDMC; (ii) lămpi cu raze UV pentru dezinfectare și UV-C radiometre – destinate IMSP IFP Chiril Draganiuc și Spitalului TB Bender; (iii) psihrometre (14°C - 40°C) – destinate IMSP IFP Chiril Draganiuc și ANSP. Livrare în câteva tranșe în decursul a. 2023.

Furnizarea serviciilor de **conectare a panoului de automatizare (ATS/ AAR) pentru generatorul electric**, diesel 160kW, din cadrul ANSP. Activitate finalizată în trimestrul I.2023.

***Intervenția: Produse de sănătate și sisteme de gestionare a deșeurilor***

IP UCIMD DS a asigurat:

Procurarea următoarelor **echipamente și dispozitive medicale**: (i) înregistratoare digitale wireless de date de temperatură (-200°C...+200°C) – destinate IMSP SDMC, ANSP, Spitalul TB Bender, IMSP SC Bălți, IMSP SR Cahul; livrare în trimestrele II și III. 2023; și (ii) termometre pentru congelatoare (-30°C...+30°C) – destinate ANP, ANSP, serviciului medical al MAI, și termometre pentru congelatoare (-90°C...+40°C) – destinate ANSP; livrare integrală în luna iunie 2023.

Prestarea **serviciilor de instalare și punere în funcțiune** a autoclavelor verticale cu shredder pentru deșeuri infecțioase, model STERIPLUS™ 40, 4 unități – destinate ANSP, precum și a **serviciilor de instruire a utilizatorilor finali și de mentenanță** a acestor echipamente, pentru o perioadă de 24 luni (contract de mentenanță pentru perioada 01 octombrie 2022 – 01 octombrie 2023).

***Intervenția: Consolidare extinsă a momentelor cheie ale sistemelor de sănătate și măsurilor de răspuns, la nivelul comunității***

Centrul PAS a asigurat:

Realizarea activităților de **informare și încurajare a vaccinării anti COVID-19**, de către ONG-urile active în domeniul TB, inclusiv prin distribuirea materialelor informaționale (privind TB, TB/HIV, prevenirea COVID-19 și vaccinarea pentru COVID-19), în rândul populațiilor cheie. Activitățile urmează a fi desfășurate în continuare, în perioada trimestrelor următoare.

Desfășurarea **Studiului “Diagnosticul diferențial între tuberculoza activă și aspergiloza pulmonară”**, în scopul facilitării diagnosticului diferențial între TB activă și aspergiloza pulmonară la pacienții cu modificări pulmonare cavitare. Raportul final al Studiului urmează să fie prezentat pe parcursului trimestrului IV. 2023.

***Intervenția: Răspuns la barierele legate de drepturile omului și de gen, în accesarea serviciilor***

Centrul PAS a asigurat implementarea intervențiilor de **informare corectă și combatere a miturilor existente, cu privire la vaccinarea anti COVID-19**, în perioada campaniei de informare de primăvară, prin implicarea **instituțiilor media locale** (difuzare emisiuni tematice și plasare de spoturi sociale privind TB și COVID-19, la 8 canale de TV regionale; publicare materiale despre TB în revista web Ziarul Nostru, Soroca).

**Performanța programatică**

*Componenta TB*

În conformitate cu cadrul de performanță al Grantului Consolidat al Fondului Global, MDA-C-PCIMU nr. 1923, **componenta TB**, pentru indicatorii de impact și de rezultat durabil, precum și pentru cei de proces, în baza cărora se măsoară performanța grantului - țintele sunt anuale. Respectiv, la data de 30 iunie 2023, sunt raportabile **datele finale** pentru indicatorii de impact și de rezultat durabil și **datele preliminare** (cu ținte intermediare semestriale, pentru o mai bună înțelegere a dinamicii procesului) pentru indicatorii de proces, precum urmează:

***Indicatori de impact:***

**TB I-3⁽ᴹ⁾:** Numărul de decese cauzate de TB (toate formele, non-HIV) pe an, la 100,000 populație – 5,19 (ținta: 5,0)

160 persoane persoane au decedat de tuberculoză **în anul 2022** (5,06 decese la 100,000 persoane).

Indicator realizat în proporție de **96%\***

*\*Notă – Se observă o descreștere constantă a ratei de mortalitate prin TB, înregistrate în ultimii ani: 2021 year (4.87 per 100 K/ abs. 150), 2020 year (5.2 per 100 K/ abs. 209), 2019 year (7.92 per 100 K/ abs. 248), 2018 year (7.54 per 100 K/ abs. 304), 2017 year (7.94 per 100 K/ abs. 320), 2016 year (9.2 per 100 K/ abs. 372), 2015 year (10.13 per 100 K/ abs. 408), 2014 year (12.5 per 100 K/ abs. 508), and 2013 year (11.22 per 100 K/ abs. 456). Aceasta tendință este în directă corespundere cu scăderea notificării cazurilor TB, inclusiv în contextul pandemiei COVID-19.*

**TB I-4⁽ᴹ⁾:** Numărul cazurilor noi TB cu RR-TB și/sau MDR-TB, testate la sensibilitate pentru preparatele de linia I, diagnosticate cu MDR, din numărul total de cazuri noi de tuberculoză cu cultura pozitivă, testate la sensibilitate pentru preparatele de linia I, pe parcursul anului – 23.4% (ținta: 23,07%)

235 cazuri noi de tuberculoză cu testul pozitiv la cultură, examinate la sensibilitate pentru preparatele de linia I, din 1 006 cazuri investigate **în anul 2022**, au fost diagnosticate cu MDR.

Indicator realizat în proporție de **99%\***

*\*Notă –* *Se observă menținerea unei rate înalte a prevalenței RR-TB și/sau MDR-TB printre cazurile noi TB, înregistrate în ultimii ani: 2021 - 28,35% / 273 abs., 2020 - 27,92% / 232 abs., 2019 - 29,5% / 398 abs., 2018 - 27,7% / 397 abs., 2017 - 26,6% / 308 abs., 2016 - 26,1% / 331 abs., 2015 - 25,3% / 338 abs. and 2014 - 27,7% / 417 abs.*

***Indicatori de rezultat (outcome):***

**TB O-4⁽ᴹ⁾**: Numărul și procentul cazurilor de TB DR confirmate bacteriologic (RR-TB și/sau MDR-TB), tratate cu succes (vindecate și cu tratamente încheiate), din numărul total de cazuri înregistrate sub DOTS Plus într-o anumită perioadă de timp (dezagregate în funcție de sex și vârstă <15, 15+) – 65,51% (ținta: 60.6%)

320 cazuri confirmate de TB MDR, din 528 incluse în tratamentul DOTS Plus, **în anul 2020**, au fost tratate cu succes (vindecate și cu tratamente încheiate).

Indicator realizat în proporție de **108%\***

*\*Notă – Se observă* *o creștere constantă a ratei de succes a tratamentului TB DR, înregistrate în ultimii ani: 2019 cohort (63,58%), 2018 cohort (58,74%), 2017 cohort (55,02%), 2016 cohort (54,41%), 2015 cohort (48,86%), 2014 cohort (50,16%), 2013 cohort (57,05%).*

**TB O-5⁽ᴹ⁾:** Rata de acoperire cu tratament antituberculos: Procentul de cazuri noi și recidive notificate și acoperite cu tratament, din numărul estimat de cazuri TB din același an (toate formele TB - bacteriologic confirmate și diagnosticate clinic) – 80% (ținta: 90,56%)

Procentul de cazuri noi și recidive notificate și acoperite cu tratament, din numărul estimat de cazuri TB, **în anul 2021**, a fost de 80%.

Indicator realizat în proporție de **88%\***

*\*Notă – Se observă menținerea unei rate înalte de succes a tratamentului TB DR, înregistrate în ultimii ani: 2021 - 80.0%; 2020 - 56.27%; 2019 - 87.13% și 2018 - 83.34%. Scăderea ratei, în anul 2020, se datorează, în contextul pandemiei COVID-19, atât micșorării numărului de adresări ale pacienților cu simptome sugestive către sistemul medical, cât și întreruperii lanțului de transmitere a infecției grație măsurilor anti-pandemice implementate, în perioada vizată.*

***Indicatori de proces (output):***

**TCP-1****⁽ᴹ⁾:** Numărul cazurilor de tuberculoză, toate formele (bacteriologic confirmate și diagnosticate clinic, cazuri noi și recidive) notificate către autoritatea națională, într-o perioadă anumită de timp – 1,112 (ținta: 1,293 cazuri)

1,112 cazuri de tuberculoză, toate formele (bacteriologic confirmate și diagnosticate clinic, cazuri noi și recidive) au fost notificate către autoritatea națională, **în semestrul I. 2023**.

Indicator realizat în proporție de **86%\***

*\*Notă - Se observă menținerea unei rate joase a numărului cazurilor de TB (toate formele) notificate, înregistrate în ultimii trei ani: 2022 (abs. 2,123), 2021 (abs. 2,067), 2020 (abs. 1,761), în comparație cu anii 2019 (abs. 2,877), 2018 (abs. 3,019), 2017 (abs. 3,353), 2016 (abs. 3,571), 2015 (abs. 3,607). Această tendință este în directă corespundere cu scăderea incidenței TB, inclusiv în contextul pandemiei COVID-19.*

**MDR TB-2⁽ᴹ⁾:** Numărul cazurilor cu tuberculoză drog-rezistentă (RR-TB și/sau MDR-TB) notificate către autoritatea națională – 226 (ținta: 418 cazuri)

226 cazuri cu tuberculoză drog-rezistentă (RR-TB și/sau MDR-TB), confirmate bacteriologic, au fost notificate, **în semestrul I. 2023**.

Indicator realizat în proporție de **54%\***

*\*Notă - Reducerea numărului de pacienți cu MDR TB notificați (aa. 2022 – abs. 399; 2021 – abs. 462; 2020 – abs. 438; 2019 – abs. 631; 2018 – abs. 811; 2017 – abs. 736), este în directă corespundere cu scăderea incidenței TB, inclusiv în contextul pandemiei COVID-19.*

**MDR TB-3⁽ᴹ⁾:** Numărul cazurilor cu tuberculoză drog-rezistentă (RR-TB și/sau MDR-TB), confirmate bacteriologic, care au demarat tratamentul DOTS-Plus, în perioada raportată – 247 (ținta: 418 cazuri)

247 cazuri cu tuberculoză drog-rezistentă (RR-TB și/sau MDR-TB), confirmate bacteriologic, au demarat tratamentul DOTS-Plus, **în semestrul I. 2023**.

Indicator realizat în proporție de **59%\***

*\*Notă - Reducerea numărului de pacienți cu RR-TB și/sau MDR-TB, înrolați în tratamentul DOTS-Plus (aa. 2022 – abs. 491; 2021 – abs. 574; 2020 – abs. 538; 2019 – abs. 883; 2018 – abs. 943; 2017 – abs. 984; 2016 – abs. 1,037; și 2015 – abs. 1 ,020), este în directă corespundere cu scăderea incidenței TB, inclusiv în contextul pandemiei COVID-19.*

*Componenta HIV/SIDA*

În conformitate cu cadrul de performanță al Grantului Consolidat al Fondului Global, MDA-C-PCIMU nr. 1923, **componenta HIV/SIDA**, pentru indicatorii de impact și de rezultat durabil, precum și pentru cei de proces, în baza cărora se măsoară performanța grantului - țintele sunt anuale. Respectiv, la data de 30 iunie 2023, sunt raportabile **datele finale** pentru indicatorii de impact și de rezultat durabil și **datele preliminare** pentru indicatorii de proces, precum urmează:

***Indicator de impact:***

**HIV I-4:** Mortalitatea asociată cu SIDA la 100,000 populație – 15.71 (ținta: <9,62)

15.71 decese estimate de SPECTRUM au fost cauzate de HIV/SIDA, per 100 000 persoane, **în anul 2022**.

Indicator realizat în proporție de **61%\***

*\*Notă –* *Conform datelor generate de SPECTRUM, se observă menținerea unei rate înalte a mortalității asociate cu SIDA, în ultimii ani: 2021 (16.01 per 100,000); 2020 (14.32 per 100,000); 2019 (14.76 per 100,000). Această dinamică este în directă corespundere cu cele mai înalte rate de abandon și cele mai joase rate privind tratamentul ARV inițiat primar, înregistrate în anul 2020 comparativ cu anul 2019, în contextul pandemiei COVID-19.*

***Indicatori de rezultat (outcome):***

**HIV O-11⁽ᴹ⁾:** Procentul PTH care își cunosc statutul HIV la sfârșitul perioadei de raportare – 67,18% (ținta: 77,2%)

10,777 PTH își cunoșteau statutul HIV, **la sfârșitul anului 2022**, din 16,041 PTH estimate de SPECTRUM, pentru această perioadă.

Indicator realizat în proporție de **87%\***

*\*Notă – Observăm că indicatorul prezintă o dinamică stabilă de creștere, în ultimii ani: 2021 (66.49%); 2020 (63.85%); 2019 (64.48%).*

**HIV O-12:** Procentul PTH aflate în tratament ARV, care prezintă supresie virală – 87,98% (ținta: 87,00%)

6,012 PTH au prezentat supresie virală (<1000 copii/mL), din 6,833 PTH aflate în tratament ARV cel puțin 6 luni și cu cel puțin un rezultat la testul de detectare a încărcăturii virale HIV, în registrul pacienților TARV, **la sfârșitul anului 2022**.

Indicator realizat în proporție de **101%\***

*\*Notă – Observăm că indicatorul prezintă o dinamică stabilă, în ultimii ani: 2021 (89.15%); 2020 (85.65%); 2019 (83.74%).*

***Indicatori de proces (output):***

**TCS-1.1⁽ᴹ⁾:** Procentul persoanelor aflate în tratament ARV, din numărul total de PTH, la sfârșitul perioadei de raportare – 56.35% (ținta: 69.01%)

**La finele sem.I.2023**, un număr de 8,158 PTH se afla în tratament ARV, din 14,477 PTH estimate de SPECTRUM, pentru această perioadă.

Indicator realizat în proporție de **82%\***

*\*Notă – Observăm că indicatorul prezintă o dinamică stabilă de creștere, în comparație cu anii precedenți:* *2022 (48.98%), 2021 (47.66%), 2020 (46.48%), 2019 (38.30%), 2018 (37.04%), 2017 (28.08%), 2016 (24.64%) și 2015 (21.04%).*

**KP-1a⁽ᴹ⁾:** Procentul BSB acoperiți de programele de prevenire HIV - pachet definit de servicii – 33.6% (ținta: 46.85%)

**La finele sem.I.2023**, 4,911 BSB au fost acoperiți de programele de prevenire HIV, din 14,600 BSB estimați pentru această perioadă.

Indicator realizat în proporție de **72%\***

*\*Notă – În pofida măsurilor* *anti-pandemice implementate, în perioada aa. 2020-2021, indicatorul prezintă o dinamică stabilă de creștere, în ultimii ani: 2022 (abs. 4,934), 2021 (abs. 4,269), 2020 (abs. 3,793), 2019 (abs. 4,376) și* *2018 (abs. 4,630).*

**KP-1c⁽ᴹ⁾:** Procentul LS acoperiți de programele de prevenire HIV - pachet definit de servicii – 40.8% (ținta: 67.41%)

**La finele sem.I.2023**, 6,444 LS au fost acoperiți de programele de prevenire HIV, din 15,800 LS estimați pentru această perioadă.

Indicator realizat în proporție de **61%\***

*\*Notă – În pofida măsurilor anti-pandemice implementate, în perioada aa. 2020-2021, indicatorul prezintă o dinamică stabilă în ultimii ani: 2022 (abs. 7,764); 2021 (abs. 7,646); 2020 (abs. 7,209); 2019 (abs. 7,332); 2018 (abs. 8,373).*

**KP-1d⁽ᴹ⁾:** Procentul PCDI acoperite de programele de prevenire HIV - pachet definit de servicii – 56.0% (ținta: 84.54%)

**La finele sem.I.2023**, 15,400 PCDI au fost acoperite de programele de prevenire HIV, din 27,500 PCDI estimate pentru această perioadă.

Indicator realizat în proporție de **66%\***

*\*Notă –* *În pofida măsurilor anti-pandemice implementate, în perioada aa. 2020-2021, indicatorul prezintă o dinamică stabilă de creștere, în ultimii ani: 2022 (abs. 16,963); 2021 (abs. 16,285); 2020 (abs. 16,302); 2019 (abs. 15,627); 2018 (abs. 20,801).*

**HTS-3a⁽ᴹ⁾:** Procentul BSB care au fost testați pentru HIV, în perioada de raportare, și își cunosc rezultatele – 14.33% (ținta: 42.70%)

**La finele sem.I.2023**, 2,092 BSB au fost testați pentru HIV și își cunosc rezultatele, din 14,600 BSB estimați pentru această perioadă.

Indicator realizat în proporție de **34%\***

*\*Notă - În pofida măsurilor anti-epidemice implementate, în perioada vizată, indicatorul prezintă o dinamică pozitivă în ultimii ani: 2022 (abs. 4,084), 2021 (abs. 4,438), 2020 (abs. 2,912), 2019 (abs. 2,411) și 2018 (abs. 2,848).*

**HTS-3c⁽ᴹ⁾:** Procentul LS care au fost testați pentru HIV, în perioada de raportare, și își cunosc rezultatele – 26.4% (ținta: 60.85%)

**La finele sem.I.2023**, 4,170 LS au fost testați pentru HIV și își cunosc rezultatele, din 15,800 LS estimați pentru această perioadă.

Indicator realizat în proporție de **43%\***

*\*Notă -* *În pofida măsurilor anti-pandemice implementate, în perioada vizată, indicatorul prezintă o dinamică pozitivă în ultimii ani: 2022 (abs. 6,719), 2021 (abs. 5,872), 2020 (abs. 5,304), 2019 (abs. 4,980) și 2018 (abs. 5,431).*

**HTS-3d⁽ᴹ⁾:** Procentul PCDI care au fost testate pentru HIV, în perioada de raportare, și își cunosc rezultatele – 28.5% (ținta: 73.38%)

**La finele sem.I.2023**, 7,837 PCDI au fost testate pentru HIV și își cunosc rezultatele, din 27,500 PCDI estimate pentru această perioadă.

Indicator realizat în proporție de **39%\***

*\*Notă - În pofida măsurilor anti-pandemice implementate, în perioada vizată, indicatorul prezintă o dinamică pozitivă în ultimii ani: 2022 (abs. 11,948), 2021 (abs. 9,494), 2020 (abs. 9,263), 2019 (abs. 7,922) și 2018 (abs. 10,175).*

**HTS-3f⁽ᴹ⁾:** Numărul deținuților care au fost testați pentru HIV, în perioada de raportare, și își cunosc rezultatele – 3,153 (ținta: 4,619)

**La finele sem.I.2023**, un număr de 3,153 de deținuți a fost testat pentru HIV și își cunoaște rezultatele.

Indicator realizat în proporție de **68%\***

*\*Notă – Se observă o dinamică stabilă de creștere a indicatorului: 2022 - 5,373 abs., 2021 - 3,968 abs.*

**KP-6a:** Procentul BSB eligibili, care au inițiat tratamentul oral antiretroviral PrEP, în perioada de raportare – 6.42% (ținta: 9.49%)

**La finele sem.I.2023**, 388 BSB eligibili au inițiat tratamentul PrEP, din 6,047 BSB eligibili, în perioada de raportare.

Indicator realizat în proporție de **68%\***

*\*Notă – Se observă o dinamică lentă de creștere a indicatorului: 2022 - 6.31%/334 abs., 2021 - 5,5%/ 249 abs. Acest fapt se explică prin specificul grupului BSB (cu o rată de acoperire cu programe de prevenire HIV mai joasă, înregistrată în ultimii ani, în comparație cu alte GRSI, precum PCDI și LS), și noutatea serviciului PrEP în sine (activitățile PrEP au fost introduse în Moldova în anul 2019).*

**Performanța financiară (utilizarea fondurilor)**

Către 30 iunie 2023, în cadrul realizării Grantului Consolidat al Fondului Global (MDA-C-PCIMU nr. 1923), componenta TB, HIV/SIDA și COVID-19, au fost valorificați 17 281 310.86 EUR, față de 21 609 383.81 EUR bugetați pentru perioada 01 ianuarie 2021 – 30 iunie 2023, ceea ce constituie 80%. (vezi Tabelul nr. 1).

**Tabelul nr. 1: Valorificarea surselor financiare ale Grantului MDA-C-PCIMU nr. 1923,**

**în perioada** **01.01.2021 – 30.06.2023 (EUR)**

|  |  |  |  |  |
| --- | --- | --- | --- | --- |
| **Modul** | **Bugetat** | **Valorificat** | **Variația** | **% de realizare** |
| Servicii diferențiate de testare la HIV | 295,185.87 | 330,245.92 | -35,060.05 | **112%** |
| MDR-TB | 6,832,913.66 | 5,223,703.60 | 1,609,210.06 | **76%** |
| Prevenirea cazurilor noi HIV pozitive | 3,840,802.81 | 3,423,760.74 | 417,042.07 | **89%** |
| Managementul Programului | 1,342,898.38 | 1,231,612.88 | 111,285.50 | **92%** |
| Reducerea barierelor legate de drepturile omului, în accesarea serviciilor HIV/TB | 342,656.47 | 215,301.27 | 127,355.20 | **63%** |
| Înlăturarea barierelor legate de drepturile omului și de gen, în accesarea serviciilor TB | 334,266.78 | 246,250.54 | 88,016.24 | **74%** |
| RSSH: Sisteme informaționale de management în sănătate și M&E | 1,017,973.06 | 750,031.68 | 267,941.38 | **74%** |
| RSSH: Resurse umane în domeniul sănătății, inclusiv personal medical comunitar | 239,075.71 | 204,477.28 | 34,598.43 | **86%** |
| RSSH: Furnizarea serviciilor integrate și ameliorarea calității acestora | 221,442.27 | 173,352.02 | 48,090.25 | **78%** |
| RSSH: Sisteme de laboratoare | 168,525.47 | 64,734.37 | 103,791.10 | **38%** |
| Îngrijire și prevenire TB | 366,477.10 | 240,867.13 | 125,609.97 | **66%** |
| Tratament, îngrijire și suport | 1,912,084.15 | 1,573,743.45 | 338,340.70 | **82%** |
| COVID-19 | 4,695,082.08 | 3,603,229.98 | 1,091,852.10 | **77%** |
| **TOTAL, EUR** | **21,609,383.81** | **17,281,310.86** | **4,328,072.95** | **80%** |

**Fortificarea managementului de program**

În perioada semestrului I.2023, IP UCIMP DS:

* a prezentat rapoartele trimestriale (financiare și de progres) pentru Q.IV.2022 (22 februarie 2023) și Q.I.2023 (15 mai 2023) - către Ministerul Sănătății, Ministerul Finanțelor, Ministerul Economiei și către CCM (varianta electronică a rapoartelor poate fi accesată pe pagina electronică a IP UCIMP DS – http://www.ucimp.md);
* a completat raportul de progres PU/DR, pentru perioada anului 2022 - conform instrucțiunilor revizuite de raportare din luna februarie 2022 (Progress Update and Disbursement Request Form Instructions), și l-a încărcat pe platforma Global Fund Partner Portal (01 martie 2023);
* a asigurat suportul necesar în organizarea vizitei de lucru a Managerului de Portofoliu al FG pentru Moldova și a echipei de țară, în scopul de a oferi asistență partenerilor naționali, în elaborarea aplicației FG pentru următorul ciclu de finanțare (aa. 2024-2026), în perioada 12-14 aprilie 2023;
* a participat în procesul de dezvoltare a aplicației Fondului Global, Programul „Consolidarea Controlului Tuberculozei și Reducerea Mortalității Asociate SIDA în Republica Moldova”, pentru următorul ciclu de finanțare (aa. 2024-2026), în colaborare cu echipele PNRT și PN HIV, cu asistența experților locali ai UNAIDS și internaționali ai FG, în perioada lunilor aprilie – iunie 2023;
* a asigurat suportul necesar în organizarea efectuării auditului financiar al Grantului Consolidat TB/HIV/SIDA al Fondului Global, MDA-C-PCIMU nr. 1923, pentru perioada 01 ianuarie - 31 decembrie 2022, și a transmis, în luna iunie 2023, Raportul de Audit către FG pentru informare;
* a completat Dashboard-ul Generic al CNC TB/SIDA, precum și a Notei Informative aferente, privind evaluarea și monitorizarea programatică a Programului „Consolidarea Controlului Tuberculozei și Reducerea Mortalității Asociate SIDA în Republica Moldova”, pentru perioada anului 2022 (luna mai 2023);
* a asigurat achiziționarea bunurilor planificate în cadrul Grantului Consolidat al FG nr. 1923, MDA-C-PCIMU, componenta TB și HIV/SIDA, în conformitate cu cerințele Fondului Global și ghidurile Băncii Mondiale privind Procurările, precum și livrarea și distribuția acestora, către instituțiile beneficiare;
* a asigurat monitorizarea și evaluarea activităților implementate de organizațiile care oferă servicii de prevenire HIV pentru GRSI, precum și servicii de îngrijire și suport pentru PTH.